
VIEŠŲJŲ PIRKIMŲ TARNYBOS
DIREKTORIUS

ĮSAKYMAS
DĖL VIEŠŲJŲ PIRKIMŲ, PIRKIMŲ, ATLIEKAMŲ VANDENTVARKOS, ENERGETIKOS, TRANSPORTO AR PAŠTO PASLAUGŲ SRITIES PERKANČIŲJŲ SUBJEKTŲ, KURIE ATLIEKAMI GYNYBOS IR SAUGUMO SRITYJE, IR VIEŠOJO – PIRKIMO PARDAVIMO SUTARČIŲ ATRINKIMO VERTINIMUI IR PERKANČIŲJŲ ORGANIZACIJŲ BEI PERKANČIŲJŲ SUBJEKTŲ ATRINKIMO TIKRINIMUI TVARKOS APRAŠO PATVIRTINIMO

2019 m. vasario 4 d. Nr. 1S-26
Vilnius


Vadovaudamasi Viešųjų pirkimų tarnybos nuostatų, patvirtintų Lietuvos Respublikos Vyriausybės 2011 m. gruodžio 21 d. nutarimu Nr. 1517 „Dėl Viešųjų pirkimų tarnybos nuostatų patvirtinimo“, 18.6 punktu:
. T v i r t i n u  Viešųjų pirkimų, pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, kurie atliekami gynybos ir saugumo srityje, ir viešojo pirkimo – pardavimo sutarčių atrinkimo vertinimui ir perkančiųjų organizacijų bei perkančiųjų subjektų atrinkimo tikrinimui tvarkos aprašą (pridedama).
. P r i p a ž į s t u  netekusiu galios Viešųjų pirkimų tarnybos direktoriaus 2017 m. gruodžio 22 d. įsakymą Nr. 1S-179 „Dėl Viešųjų pirkimų ir pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, kurie atliekami gynybos ir saugumo srityje, atrinkimo vertinimui ir perkančiųjų organizacijų bei perkančiųjų subjektų atrinkimo tikrinimui tvarkos aprašo patvirtinimo“.



Direktorė										       Diana Vilytė

PATVIRTINTA
Viešųjų pirkimų tarnybos direktoriaus
2019 m. vasario 4 d. įsakymu Nr. 1S-26



. 

.	Viešųjų pirkimų, pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, kurie atliekami gynybos ir saugumo srityje, ir viešojo pirkimo pardavimo sutarčių atrinkimo vertinimui ir perkančiųjų organizacijų bei perkančiųjų subjektų atrinkimo tikrinimui tvarkos aprašas (toliau – Aprašas) nustato Viešųjų pirkimų tarnybos (toliau – Tarnyba) veiklą atrenkant viešuosius pirkimus, pirkimus, atliekamus vandentvarkos, energetikos, transporto ar pašto paslaugų srities perkančiųjų subjektų, kurie atliekami gynybos ir saugumo srityje, ir viešojo pirkimo – pardavimo sutartis ir kuriems taikomas Lietuvos Respublikos viešųjų pirkimų, atliekamų gynybos ir saugumo srityje, įstatymas (toliau – Įstatymas) (toliau – pirkimai), vertinti bei perkančiąsias organizacijas ir perkančiuosius subjektus, vykdančius pirkimus pagal Įstatymą (toliau bendrai – perkančiosios organizacijos), tikrinti.
.	Aprašu vadovaujasi Tarnybos valstybės tarnautojai ir darbuotojai, dirbantys pagal darbo sutartis (toliau abu kartu – darbuotojas).
.	Aprašas parengtas vadovaujantis Įstatymu, Lietuvos Respublikos viešojo administravimo įstatymu, Lietuvos Respublikos Vyriausybės 2010 m. gegužės 4 d. nutarimu Nr. 511 „Dėl institucijų atliekamų priežiūros funkcijų optimizavimo“, kitais Tarnybos direktoriaus įsakymais ir kitais teisės aktais.
.	Pirkimų atrinkimo vertinti ir perkančiųjų organizacijų atrinkimo tikrinti tikslai:
.	užtikrinti identifikuotų didžiausios rizikos sričių, kuriose galimi dažniausi Įstatymo ir su jo įgyvendinimu susijusių teisės aktų pažeidimai, kontrolę;
.	didinti pirkimų priežiūros sistemos efektyvumą.
.	Vertinimų ir tikrinimų rūšys:
.	prevencinė pirkimo dokumentų peržiūra;
.	neplaninis operatyvus pirkimų vertinimas;
.	neplaninis sisteminis pirkimų vertinimas;
.	operatyvus perkančiosios organizacijos veiklos, susijusios su pirkimų vykdymu, arba tam tikros srities, sektoriaus, rūšies pirkimų tikrinimas.
.	Vertinimų ir tikrinimų apimtys:
.	dalinis pirkimo vertinimas ar perkančiosios organizacijos tikrinimas;
.	išsamus pirkimo vertinimas ar perkančiosios organizacijos tikrinimas.
.	Pirkimai vertinimui ir perkančiosios organizacijos tikrinimui atrenkami pagal:
.	 Tarnybos direktoriaus patvirtintą Viešiesiems pirkimams, atliekamiems gynybos ir saugumo srityje, nustatytų reikalavimų pažeidimų rizikos vertinimo metodiką, (toliau – Metodika), kuri yra:
.	naudojama pirkimų ar perkančiųjų organizacijų Įstatyme nustatytų reikalavimų pažeidimų rizikos vertinimui;
.	Tarnybos darbuotojams skirtas dokumentas ir nėra viešai skelbiamas, siekiant išvengti perkančiųjų organizacijų korekcinių veiksmų, galinčių neigiamai įtakoti rizikos valdymo procesą, vadovaujantis šio Aprašo II ir III skyriuose nustatyta tvarka.
.	teisėsaugos ar Europos Sąjungos teikiamą paramą administruojančių institucijų pavedimus ar motyvuotus prašymus atlikti pirkimų vertinimą ar perkančiųjų organizacijų tikrinimą, nevertinant rizikos pagal Metodikos reikalavimus, o perduodant juos tiesiogiai Tarnybos Prevencijos ir skelbimų skyriui (toliau – PSS) ar Priežiūros skyriui (toliau – PS), jų kompetencijos ribose.

. 

.	 Rizikų valdymo skyrius (toliau – RVS) atrenka:
.	Pirkimus prevencinei pirkimo dokumentų peržiūrai ir/ ar neplaniniam operatyviam pirkimų vertinimui, analizuodamas:
.	Tarnybos gautus pranešimus, skundus, žiniasklaidoje pateiktą informaciją apie galimai perkančiųjų organizacijų padarytus Įstatymo pažeidimus, vykdant pirkimus;
.	informaciją, gautą tarnybiniu pranešimu per Tarnybos dokumentų valdymo sistemą (toliau – DVS) iš Tarnybos administracijos padalinių;
.	informaciją, kaupiamą DVS Prevencijos ir Kontrolės posistemėje;
.	kitą informaciją.
.	pirkimus neplaniniam sisteminiam pirkimų vertinimui, analizuodamas:
.	Centrinėje viešųjų pirkimų informacinėje sistemoje (toliau – CVP IS) pateiktą informaciją;
.	informaciją, kaupiamą DVS Prevencijos ir Kontrolės posistemėje;
.	kitą informaciją.
.	Tarnybos darbuotojas, atlikdamas jam priskirtas funkcijas ir įtaręs galimus Įstatymo pažeidimus, kuriuos pagal savo kompetenciją gali nustatyti kitas Tarnybos administracijos padalinys, nedelsiant tarnybiniu pranešimu per DVS perduoda informaciją RVS.
.	RVS, apibendrinęs informaciją apie per praėjusią kalendorinę savaitę rizikos įverčiais įvertintų pirkimų rizikos lygį, atrenka didžiausią rizikos lygį per savaitę turinčius pirkimus ir per savaitę, tarnybiniu pranešimu per DVS perduoda PSS ar PS, jų kompetencijos ribose. Įslaptinta informacija perduodama laikantis įslaptintos informacijos apsaugą reglamentuojančių teisės aktų nustatytos tvarkos.
.	Pirkimai, gali būti atrenkami išsamiam vertinimui, jei pirkimo rizikos vertinimo metu riziką vertinantis RVS specialistas nustato, kad daliniu vertinimu nebus pasiekti pirkimų atrinkimo vertinti tikslai.
.	Pirkimo rizikos vertinimo metu riziką vertinantis RVS specialistas nustato, kuriam Tarnybos administracijos padaliniui perduoti informaciją apie pirkimą tolimesnių veiksmų atlikimui, priklausomai nuo pirkimo etapo, pažeidimo rizikos ir Tarnybos teisių.

. 

.	Perkančiosios organizacijos arba tam tikros srities, sektoriaus, rūšies pirkimai operatyviam tikrinimui atrenkami remiantis rizikos įverčiais, apskaičiuotais pagal Metodiką.
.	RVS atrenka perkančiąją organizaciją operatyviam veiklos, susijusios su pirkimų vykdymu, arba tam tikros srities, sektoriaus, rūšies pirkimus tikrinimui analizuodamas:
.	Tarnybos gautus pranešimus, skundus, informaciją, gautą tarnybiniu pranešimu per DVS iš Tarnybos administracijos padalinių, žiniasklaidoje pateiktą informaciją apie galimai perkančiųjų organizacijų padarytus Įstatymo pažeidimus, vykdant pirkimo procedūras;
.	Centrinėje viešųjų pirkimų informacinėje sistemoje (toliau – CVP IS) pateiktą informaciją.
.	informaciją, kaupiamą DVS Prevencijos ir Kontrolės posistemėje;
.	kitą informaciją.
.	RVS tarnybiniu pranešimu per DVS teikia PS pavedimą atlikti operatyvų perkančiosios organizacijos veiklos, susijusios su pirkimų vykdymu, arba tam tikros srities, sektoriaus, rūšies pirkimų tikrinimą. Sprendimą dėl operatyvaus perkančiosios organizacijos veiklos, susijusios su pirkimų vykdymu, arba tam tikros srities, sektoriaus, rūšies pirkimų tikrinimo atlikimo RVS žodžiu suderina su Tarnybos direktoriumi ir RVS kuriuojančiu Tarnybos direktoriaus pavaduotoju.
.	Tarnybos direktoriui ar RVS kuriuojančiam Tarnybos direktoriaus pavaduotojui nepritarus sprendimui atlikti operatyvų perkančiosios organizacijos veiklos, susijusios su pirkimų vykdymu, arba tam tikros srities, sektoriaus, rūšies pirkimų tikrinimą, RVS, remdamasis rizikos įverčiais, apskaičiuotais pagal Metodiką, priima sprendimus dėl konkrečių pirkimų neplaninio operatyvaus pirkimų vertinimo.

. 

.	Tarnyba, vadovaujantis Įstatymo 9 straipsnio 6 dalimi, nenagrinėja skundų ir pranešimų dėl galimų pirkimų ar pirkimo sutarčių vykdymo pažeidimų. Šiuose skunduose ir pranešimuose pateikta informacija naudojama pirkimų analizei, kurios rezultatų pagrindu gali būti pradėtas perkančiosios organizacijos veiklos tikrinimas, vadovaujantis Įstatymo 9 straipsnio 2 dalies 4 punktu.
.	Tarnybai, vadovaujantis Įstatymo 9 straipsnio 6 dalimi, netaikomos Lietuvos Respublikos viešojo administravimo įstatymo 3 skirsnio „Administracinė procedūra“ nuostatos.
.	Tarnyba tiekėjus apie Tarnybos funkcijas, susijusias su rizikos vertinimu, informuoja automatiškai arba el. paštu, pateikdama patvirtintos formos informaciją apie Įstatyme nustatytą pretenzijų nagrinėjimo tvarką.
.	Siekdama apsaugoti pranešėjo tapatybę, Tarnyba turi teisę neatskleisti pranešėjo duomenų suinteresuotiems asmenims.
.	RVS turi teisę gauti iš perkančiosios organizacijos, jų pirkimo komisijos ir (ar) narių, pirkimo procedūrose dalyvaujančių ekspertų, su pirkimais susijusių veiksmų ir sprendimų paaiškinimus bei iš perkančiosios organizacijos su pirkimais susijusią informaciją ir dokumentus, reikalingą pirkimo rizikai įvertinti.

. 

.	Visa informacija, susijusi su pirkimų atrinkimu vertinti ir perkančiųjų organizacijų atrinkimu tikrinti, saugoma Lietuvos Respublikos dokumentų ir archyvų įstatymo nustatyta tvarka.
_________________

